# data[].attributes.body
Emoțiile reprezintă stări interioare, reacții la un anumit eveniment, experiențe personale pe care uneori ne este greu să le redăm în cuvinte. Deși nu suntem tot timpul conștienți de apariția lor, emoțiile declanșează diferite tipuri de comportament.

# data[].attributes.body
Emoţiile sunt parte din noi, iar dacă noi le etichetăm drept rele sau negative, vom face tot posibilul să le ocolim, să le evităm, să le ascundem sau, mai rău, să le reprimăm. Dacă emoţiile sunt parte din noi şi sunt cele care ne colorează şi ne animă viaţa, haideţi să ne împrietenim cu ele! Primul pas al împrietenirii este cunoaşterea.

# data[].attributes.body
De noi depinde semnificația pe care o dăm evenimentelor din viața noastră. Întotdeauna există mai multe feluri de a privi o situație. Alege varianta care îți dă o stare de bine!

# data[].attributes.attachment_link.description
Urmareste filmul de animatie Intors pe dos (2015) online, gratis in playerul de mai jos. Vizionare placuta!

# data[].attributes.body
„Katie sarea coarda in fata casei sale. Era o zi torida de vara, insa ii placea si se simtea bine. Avea impresia ca intreaga lume e a ei. Era fericita. Se gandea numai la cum anume sare coarda, cat de repede trebuie sa isi miste picioarele si mainile. In timp ce sarea, isi aminti dintr-o data ca bunica ei ii facuse cadou coarda, de Craciun. Desi nu avea o pensie foarte mare, aceasta a economisit niste banuti si a dus-o pe Katie intr-un magazin de jucarii pentru a-si alege ce vrea sa ii aduca Mosul. Nu i-au placut corzile simple, ci s-a indragostit cu adevarat de o coarda mai costisitoare, care era colorata, avea manere cu luminite care se aprindeau atunci cand le tineai in mana. Faptul ca bunica i-a facut cadou acea coarda a facut-o sa se simta extrem de iubita. In timp ce sarea coarda linistita, brusc a simtit cum coarda ii e smulsa din mana, se dezechilibreaza si cade. Un baiat pe bicicleta i-a smuls coarda. Primul gand i-a fost la durerea pe care o simtea la genunchi din cauza cazaturii, apoi s-a gandit Ce baiat groaznic!, iar mai apoi si-a amintit ca era coarda ei speciala primita cadou. Gandindu-se ca si-a pierdut pentru totdeauna coarda, a devenit furioasa, iar apoi extrem de trista, incat ochii i s-au umplut de lacrimi. A pornit in goana dupa acel baiat gandindu-se ca daca il va prinde isi va recupera coarda.

Apropiindu-se de parcul spre care se indreptase si baiatul, a vazut un copil care se zbatea in lac aproape sa se inece si un baiat care arunca o franghie pentru a se prinde micutul. Vai de mine! Saracul copil! Sper sa reuseasca! Cand l-a vazut pe copil tras din lac si-a dat seama ca se prinsese de coarda ei, iar baiatul salvator era cel care parea sa-i fi furat coarda. Dintr-o data, a simtit ca inima ii sare in piept de bucurie.

-Imi cer scuze ca ti-am luat coarda fara sa ti-o cer, insa copilul e fratele meu si era aproape sa se inece in lac. Trebuia sa actionez repede. Ia-o si multumesc, spuse baiatul.

Katie avea impresia ca pluteste. Era extrem de fericita fiindca intr-un oarecare fel, si ea contribuise in acea zi la salvarea vietii unui copil. Abia astepta sa ii povesteasca bunicii ei. Pe masura ce se intorcea spre casa, Katie si-a dat seama de ceva: Nu coarda a fost cea care m-a facut sa ma simt in atatea feluri, ci felul in care am gandit despre ce s-a intamplat cu ea."